রাজশাহী ২৬ আগষ্ট বৃহস্পতিবার: আহলেহাদীছ আন্দোলন বাংলাদেশ-এর উদ্যোগে সদ্য সমাপ্ত দেশব্যাপী যেলাভিত্তিক কর্মী প্রশিক্ষণে বাছাইকৃত কর্মীদের সমন্বয়ে অদ্য আল-মারকাযুল ইসলামী আস-সালাফী কমপ্লেক্সে সংক্ষিপ্ত কেন্দ্রীয় প্রশিক্ষণ অনুষ্ঠিত হয়। মুহতারাম আমীরে জামাআতের উদ্বোধনী ভাষণের মধ্য দিয়ে সকাল ৯-টায় মারকাযের পূর্ব পার্শ্বস্থ ভবনে প্রশিক্ষণ শুরু হয়। অতঃপর সাতটি গ্রুপে বিভক্ত হয়ে প্রশিক্ষণ প্রদান করেন আন্দোলন-এর কেন্দ্রীয় সাহিত্য ও পাঠাগার সম্পাদক অধ্যাপক সিরাজুল ইসলাম, কেন্দ্রীয় শূরা সদস্য মাওলানা জাহাঙ্গীর আলম, অধ্যাপক শেখ রফীকুল ইসলাম, মাওলানা ছফিউল্লাহ, অধ্যাপক আব্দুল হামীদ বিন শামসুদ্দীন, ড. এ.এস.এম. আযীযুল্লাহ, যুবসংঘের কেন্দ্রীয় সভাপতি ড. মুহাম্মাদ কাবীরুল ইসলাম, সাতক্ষীরা যেলা আন্দোলন-এর সভাপতি মাওলানা আব্দুল মান্নান, সাধারণ সম্পাদক মাওলানা আলতাফ হোসাইন প্রমুখ। অতঃপর বাদ যোহর হতে আছর পর্যন্ত পশ্চিম পার্শ্বস্থ প্রস্তাবিত দারুল হাদীছ বিশ্ববিদ্যালয় জামে মসজিদে সকলকে একত্রিতভাবে প্রশিক্ষণ ও প্রশ্নোত্তর পরিচালনা করেন মুহতারাম আমীরে জামাআত প্রফেসর ড. মুহাম্মাদ আসাদুল্লাহ আল-গালিব। সবশেষে আমরা কি চাই, কেন চাই, কিভাবে চাই এ বিষয়ে প্রশিক্ষণ প্রদান করেন কেন্দ্রীয় প্রচার ও প্রশিক্ষণ সম্পাদক ড. মুহাম্মাদ সাখাওয়াত হোসাইন। প্রশিক্ষণে দেশের বিভিন্ন যেলা থেকে বাছাইকৃত মোট ১৯৫ জন প্রশিক্ষণার্থী অংশগ্রহণ করেন।